
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


6 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2048 


ΑΠΟΦΑΣΕΙΣ 

Αριθμ. 8.6564 _ 

Προώθηση της απασχόλησης μέσω προγραμμά¬ 
των κοινωφελούς χαρακτήρα σε Δημόσιες Υπη¬ 
ρεσίες, ΟΤΑ, ΝΠΔΔ και ΝΠΙΔ εποπτευόμενα από 
Υπουργεία εντός των γεωγραφικών ορίων ευθύ¬ 
νης των Δήμων ΕΛΕΥΣΙΝΑΣ, ΜΑΝΔΡΑΣ - ΕΙΔΥΛ- 
ΛΙΑΣ ΚΑΙ ΑΣΠΡΟΠΥΡΓΟΥ. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. ΤηνυποπαράγραφοΙΔ1 της παραγράφου ΙΔ του άρ¬ 
θρου πρώτου του ν. 4152/2013 «Επείγοντα μέτρα εφαρ¬ 
μογής των νόμων 4046/2012,4093/2012 και 4127/2013» 
(ΑΊ07), όπως ισχύει. 

2. Το άρθρο 29 του ν. 1262/1982 (Α' 70), όπως ισχύει. 

3. Το άρθρο 15 του ν. 3790/2009 (Α' 143). 

4. Την περίπτωση ιθ'της παραγράφου 2 του άρθρου 
14 του ν. 2190/1994 (Α' 28). 

5. Τις διατάξεις του ν. 4387/2016 (Α' 85). 

6. Τον Κανονισμό (ΕΕ) 2016/679του Ευρωπαϊκού Κοι¬ 
νοβουλίου και του Συμβουλίου της 27ης Απριλίου 2016 
για την προστασία των φυσικών προσώπων έναντι της 
επεξεργασίας των δεδομένων προσωπικού χαρακτήρα 
και για την ελεύθερη κυκλοφορία των δεδομένων αυτών 
και την κατάργηση της οδηγίας 95/46/ΕΚ (Γενικός Κανο¬ 
νισμός για την Προστασία Δεδομένων), όπως δημοσιεύ- 
θηκε στην Επίσημη Εφημερίδα της Ευρωπαϊκής Ένωσης. 

7. Το άρθρο 90 του «Κώδικα για την Κυβέρνηση και 
τα Κυβερνητικά όργανα» που κυρώθηκε με το άρθρο 
πρώτο του π.δ. 63/2005 (Α'98). 

8. Το π.δ. 123/04-11-2016 «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευ- 
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Υποδομών, 
Μεταφορών και Δικτύων» (Α'208). 


9. Το π.δ. 125/05-11 -2016 «Διορισμός Υπουργών, Ανα¬ 
πληρωτών Υπουργών και Υφυπουργών» (Α'210). 

10. Την Υ6/2018 απόφαση του Πρωθυπουργού «Σύ¬ 
σταση μίας (1) θέσης Υφυπουργού στο Υπουργείο Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης» (Β'695). 

11. Το π.δ. 22/2018 «Διορισμός Υπουργών, Αναπληρω¬ 
τή Υπουργού και Υφυπουργών» (Α'37). 

12. Την 13471/4878/2018 απόφαση του Πρωθυπουρ¬ 
γού και της Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης «Ανάθεση αρμοδιοτήτων 
στον Υφυπουργό Εργασίας, Κοινωνικής Ασφάλισης και 
Κοινωνικής Αλληλεγγύης Αθανάσιο Ηλιόπουλο» (Β'814), 
όπως τροποποιήθηκε με την 25086/Δ1.8717/18 απόφαση 
του Πρωθυπουργού και της Υπουργού Εργασίας, Κοινω¬ 
νικής Ασφάλισης και Κοινωνικής Αλληλεγγύης (Β' 1545). 

13. Την Υ173/04-11 -2016 απόφαση του Πρωθυπουρ¬ 
γού «Σύσταση θέσεων Αναπληρωτών Υπουργών και 
Υφυπουργών» (Β' 3610). 

14. Την Υ29/08-10-2015 απόφαση του Πρωθυπουρ¬ 
γού περί ανάθεσης αρμοδιοτήτων στον Αναπληρωτή 
Υπουργό Οικονομικών, Γεώργιο Χουλιαράκη (Β' 2168). 

15. Την Υ197/16.11.2016 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομίας και Ανάπτυξης, Αλέξανδρο Χαρίτση» 
(Β' 3722), όπως τροποποιήθηκε με την Υ226/27-12-2016 
απόφαση του Πρωθυπουργού «Τροποποίηση απόφα¬ 
σης ανάθεσης αρμοδιοτήτων στον Αναπληρωτή Υπουρ¬ 
γό Οικονομίας και Ανάπτυξης, Αλέξανδρο Χαρίτση» 
(Β' 4233), καθώς και την Υ12/14-03-2018 απόφαση του 
Πρωθυπουργού «Τροποποίηση απόφασης ανάθεσης 
αρμοδιοτήτων στον Αναπληρωτή Υπουργό Οικονομίας 
και Ανάπτυξης, Αλέξανδρο Χαρίτση» (Β'978). 

16. Την 792/20/20/03.2018 απόφαση του Δ.Σ. του 
ΟΑΕΔ «Αποσαφήνιση των υποχρεώσεων των εγγεγραμ¬ 
μένων ανέργων στα Μητρώα του ΟΑΕΔ σε αμοιβαιότητα 
προς τις υποχρεώσεις του ΟΑΕΔ έναντι αυτών» (Β' 1236). 

17. Την υπό στοιχεία πρωτοκόλλου οικ. 30014/2437- 
30-05-2018 Εισηγητική Έκθεση της Γενικής Διεύθυνσης 
Οικονομικών Υπηρεσιών του Υπουργείου Εργασίας, Κοι¬ 
νωνικής Ασφάλισης και Κοινωνικής Αλληλεγγύης. 

18. Το ότι προκαλείται συνολική δαπάνη ύψους έξι 
εκατομμυρίων ευρώ (6.000.000,00 €) κατ'ανώτατο όριο, 
σε βάρος του προϋπολογισμού του Οργανισμού Απα¬ 
σχόλησης Εργατικού Δυναμικού (ΟΑΕΔ) ΚΑΕ 2493, κατ' 

Τεύχος Β' 2048/06.06.2018 


ανώτατο όριο 4.000.000 € για το 2019 και 2.000.000 € 
για το έτος 2020, η οποία δεν επιβαρύνει τον τακτικό 
προϋπολογισμό αποφασίζουμε: 

Άρθρο 1 

Πλαίσιο ένταξης 

1. Η Γενική Γραμματεία Διαχείρισης Κοινοτικών και 
Άλλων Πόρων του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης καταρτίζει τη 
δράση «ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟ¬ 
ΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ ΣΕ ΔΗΜΟΣΙΕΣ 
ΥΠΗΡΕΣΙΕΣ, ΟΤΑ, ΝΠΔΔ ΚΑΙ ΝΠΙΔ ΕΠΟΠΤΕΥΟΜΕΝΑ ΑΠΟ 
ΥΠΟΥΡΓΕΙΑ ΕΝΤΟΣ ΤΩΝ ΓΕΩΓΡΑΦΙΚΩΝ ΟΡΙΩΝ ΕΥΘΥ¬ 
ΝΗΣ ΤΩΝ ΔΗΜΩΝ ΕΛΕΥΣΙΝΑΣ, ΜΑΝΔΡΑΣ - ΕΙΔΥΛΛΙΑΣ 
ΚΑΙ ΑΣΠΡΟΠΥΡΓΟΥ». 

2. Η παρούσα δράση θα υλοποιηθεί σε κύκλους με 
την έκδοση σταδιακών δημόσιων προσκλήσεων και την 
τοποθέτηση ωφελουμένων στις θέσεις απασχόλησης 
ανά τετράμηνο. Η πρώτη δημόσια πρόσκληση θα εκδο- 
θεί εντός του έτους 2018 και η τελευταία στο τέλος του 
έτους 2019. Η παρούσα δράση χρηματοδοτείται από τον 
προϋπολογισμό του ΟΑΕΔ και απευθύνεται σε δημόσιες 
υπηρεσίες, ΝΠΔΔ και ΝΠΙΔ εποπτευόμενα από Υπουρ¬ 
γεία, εντός των γεωγραφικών ορίων ευθύνης των δήμων 
Ελευσίνας, Μάνδρας - Ειδυλλίας και Ασπρόπυργου. 

Άρθρο 2 

Στόχος της Δράσης - Αντικείμενο - Διάρκεια 

1. Η παρούσα δράση αποτελεί τμήμα ενός ενιαίου σχε¬ 
δίου εφαρμογής ενεργητικών πολιτικών απασχόλησης 
σε ανοιχτό πλαίσιο. Οι ενεργητικές πολιτικές απασχό¬ 
λησης, ως παρεμβάσεις στην αγορά εργασίας με στόχο 
την καταπολέμηση των αιτίων πρόκλησης της ανεργίας, 
εφαρμόζονται προσφέροντας στους ανέργους της ομά¬ 
δας - στόχου διαρκή διαθεσιμότητα βασικών επιλογών 
προγραμμάτων απασχόλησης ή κατάρτισης. 

2. Η δράση αυτή είναι πιλοτική και στοχεύει στον 
εντοπισμό των θετικών και αρνητικών συνεπειών της 
εφαρμογής του εν λόγω προγράμματος κοινωφελούς 
χαρακτήρα σε ανοιχτό πλαίσιο. 

3. Για την υλοποίηση της παρούσας δράσης σε ανοιχτό 
πλαίσιο, θα εκδοθούν σχετικές δημόσιες προσκλήσεις, 
οι οποίες θα καθορίζουν τους επιβλέποντες φορείς και 
τις ειδικότητες στις οποίες μπορούν να απασχοληθούν 
οι ωφελούμενοι. 

4. Η πιλοτική δράση έχει ως στόχο την άμεση αντιμε¬ 
τώπιση της ανεργίας πληθυσμιακών ομάδων που πλήτ¬ 
τονται εξαιτίας της οικονομικής κρίσης και της μακράς 
ύφεσης που υφίσταται η ελληνική οικονομία, βάσει των 
στοιχείων της εγγεγραμμένης ανεργίας του Οργανισμού 
Απασχόλησης Εργατικού Δυναμικού. Αποβλέπει στην 
ενίσχυση της απασχόλησης των ανέργων, στην ένταξη/ 
επανένταξή τους στην αγορά εργασίας και ταυτόχρονα 
στην αναβάθμιση των παρεχόμενων προς τους πολίτες 
υπηρεσιών μέσω προγραμμάτων κοινωφελούς χαρα¬ 
κτήρα με τα οποία επιτυγχάνεται σύζευξη των παρα¬ 
γωγικών ικανοτήτων των ανέργων με τις ανάγκες της 
τοπικής κοινωνίας. 

5. Αντικείμενο της δράσης είναι η τοποθέτηση προσω¬ 
πικού (εφεξής ωφελούμενοι/ες) για χρονικό διάστημα 


οκτώ (8) μηνών, όπως οι σχετικές δημόσιες προσκλήσεις 
εξειδικεύουν, σε δημόσιες υπηρεσίες, ΝΠΔΔ και ΝΠΙΔ επο¬ 
πτευόμενα από Υπουργεία εντός των γεωγραφικών ορίων 
ευθύνης των δήμων Ελευσίνας, Μάνδρας - Ειδυλλίας και 
Ασπρόπυργου βάσει του ν. 4152/2013. Στο πλαίσιο αυτό 
περιλαμβάνονται και οι ενέργειες ορισμού των επιβλεπό- 
ντων φορέων και των θέσεων απασχόλησης ανά φορέα 
και ειδικότητα, η κατάταξη και η σύζευξη των ανέργων με 
τις θέσεις εργασίας των επιβλεπόντων φορέων. 

6. Σε ειδικά αιτιολογημένες περιπτώσεις το χρονικό 
διάστημα απασχόλησης των ωφελουμένων δύναται να 
παραταθεί έως ένα (1) μήνα και δεκαπέντε (15) ημερο¬ 
λογιακές ημέρες πέραν της προβλεπόμενης από την 
πρόσκληση συνολικής χρονικής διάρκειας εκάστου 
προγράμματος και μέχρι τη συμπλήρωση του ανώτατου 
προβλεπόμενου από την πρόσκληση αριθμού ημερομι¬ 
σθίων (200). 

7. Εξαιρετικά, όταν ωφελούμενοι κατά τη διάρκεια 
του προγράμματος κάνουν χρήση αναρρωτικής άδειας 
πέραν των δεκατριών (13) ημερών συνολικώς, όπως 
περιγράφονται στο άρθρο 7.3Μ., παρατείνεται η δυνα¬ 
τότητα απασχόλησής τους μέχρι του ανώτατου ορίου 
των ημερομισθίων που προβλέπεται από την Πρόσκλη¬ 
ση, εντός του χρονικού περιορισμού που αναγράφεται 
ανωτέρω, υπό 2.4. 

8. Τέλος, στις περιπτώσεις απουσίας ωφελούμενης 
λόγω α) επαπειλούμενης κύησης, β) κύησης και γ) λο¬ 
χείας, οι οποίες βεβαιώνονται με τα απαραίτητα εκ του 
νόμου δικαιολογητικά, η απασχόληση αναστέλλεται και 
συνεχίζει εντός δέκα (10) μηνών μετά την άρση του λόγου 
αναστολής, μέχρι τη συμπλήρωση του ανώτατου προβλε¬ 
πόμενου από την Πρόσκληση αριθμού ημερομισθίων. 

9. Η δράση υλοποιείται και χρηματοδοτείται από πό¬ 
ρους του ΟΑΕΔ, η συνολική δαπάνη για την οποία δεν 
δύναται να ξεπεράσει το ποσό των € 6.000.000 κατά τα 
οριζόμενα στο στοιχείο 16 του προοιμίου. 

Άρθρο 3 

Ορισμοί 

1. Υπεύθυνος φορέας για την διαχείριση, την παρα¬ 
κολούθηση, συντονισμό και αξιολόγηση της παρούσας 
δράσης, όπως και για τον προσδιορισμό των επιβλεπό- 
ντων φορέων και των θέσεων απασχόλησης στις οποίες 
θα τοποθετηθούν οι άνεργοι ανά ειδικότητα είναι η Γενι¬ 
κή Γραμματεία Διαχείρισης Κοινοτικών και Άλλων Πόρων 
(ΓΓΔΚΚΑΠ) του ΥΠΕΚΑΑ. 

2. Οργανισμός Απασχόλησης Εργατικού Δυναμικού 
(ΟΑΕΔ): φορέας αρμόδιος για την επικαιροποίηση του 
Ατομικού Σχεδίου Δράσης των ανέργων της ομάδας - 
στόχου, για την υποδοχή των ηλεκτρονικών αιτήσεων 
των ωφελουμένων και την κατάρτιση των διαδοχικών 
πινάκων ωφελουμένων, τη σύζευξη των ωφελουμένων 
με τις θέσεις απασχόλησης των επιβλεπόντων φορέων, 
όπως θα έχουν προσδιοριστεί από την ως άνω ΓΓΔΚΚΑΠ 
του ΥΠΕΚΑΑ, τη διενέργεια δειγματοληπτικών επιτόπιων 
επαληθεύσεων για την πιστοποίηση της απασχόλησης 
και καθολικών διοικητικών επαληθεύσεων για την έγκαι¬ 
ρη καταβολή των ασφαλιστικών εισφορών στους επιβλέ- 
ποντες φορείς, τις δράσεις συμβουλευτικών υπηρεσιών 
στους ωφελούμενους και την καταβολή των αμοιβών 

στους ωφελούμενους και των ασφαλιστικών εισφορών 
στους επιβλέποντες φορείς. 

3. Επιβλέποντες φορείς: δημόσιες υπηρεσίες, ΝΠΔΔ 
και ΝΠΙΔ εποπτευόμενα από Υπουργεία, εντός των 
γεωγραφικών ορίων ευθύνης των δήμων Ελευσίνας, 
Μάνδρας - Ειδυλλίας και Ασπρόπυργου, στους οποίους 
θα τοποθετηθούν οι ωφελούμενοι και οι οποίοι θα πι¬ 
στοποιούν την απασχόληση των ωφελουμένων στον 
ΟΑΕΔ, προκειμένου να καταβληθεί το μισθολογικό και 
μη μισθολογικό κόστος. 

4. Οι επιβλέποντες φορείς συμμορφώνονται με τις δι¬ 
ατάξεις της κείμενης νομοθεσίας και ιδίως εκείνες του 
Κανονισμού (ΕΕ) 2016/679 του Ευρωπαϊκού Κοινοβουλί¬ 
ου και του Συμβουλίου, της 27ης Απριλίου 2016, για την 
προστασία των φυσικών προσώπων έναντι της επεξερ¬ 
γασίας των δεδομένων προσωπικού χαρακτήρα και για 
την ελεύθερη κυκλοφορία των δεδομένων αυτών και την 
κατάργηση της Οδηγίας 95/46/ΕΚ (Γενικός Κανονισμός 
για την Προστασία Δεδομένων - ΓΚΠΔ / ΟθπθγβΙ ϋ3ΐ3 
ΡΐΌΐθεΐίοπ ΡθςυΐΒΐίοπ - ΟϋΡΗ) - της νόμιμης συλλογής, 
τήρησης και φύλαξης των πληροφοριακών στοιχείων 
(ιπίςΓθά3ΐ3) των ωφελουμένων, τα οποία προστατεύο¬ 
νται ως δεδομένα προσωπικού χαρακτήρα και τα οποία 
διαβιβάζουν προς τη ΓΓΔΚΚΑΠ του ΥΠΕΚΑΑ. 

Άρθρο 4 

Ωφελούμενοι - 

Κριτήρια και σύστημα επιλογής 

1.0 ΟΑΕΔ αναλαμβάνει: 

• Την έκδοση, ανά τετράμηνο, της δημόσιας πρόσκλη¬ 
σης, την κατάρτιση του οριστικού πίνακα κατάταξης των 
ανέργων και την υπόδειξη των επιλεγέντων ωφελουμέ¬ 
νων με βάση τον πίνακα κατάταξης στους επιβλέποντες 
φορείς. 

•Την καταβολή του μισθολογικού και μη μισθολογικού 
κόστους στους ωφελούμενους και τους επιβλέποντες 
φορείς αντίστοιχα. 

2. Ωφελούμενοι της δράσης είναι εγγεγραμμένοι άνερ¬ 
γοι στο ΚΠΑ2 Ελευσίνας, άνω των 45 ετών με 6 μήνες 
και πάνω καταγεγραμμένης ανεργίας Έλληνες πολίτες, 
πολίτες κρατών-μελώντης Ε.Ε., Βορειοηπειρώτες, ομογε¬ 
νείς και ομογενείς αλλοδαποί που προέρχονται από την 
Κωνσταντινούπολη και από τα νησιά Ιμβρο καιΤένεδο, 
χωρίς να απαιτείται πιστοποιητικό ελληνικής ιθαγένειας, 
υπό την προϋπόθεση ότι η ιδιότητά τους ως Ελλήνων 
κατά το γένος και τη συνείδηση αποδεικνύεται με άλ¬ 
λους τρόπους (ν.δ. 3832/1958, ΑΊ28), οι οποίοι έχουν 
ολοκληρώσει ή/και επικαιροποιήσειτην κατάρτιση του 
Ατομικού Σχεδίου Δράσης τους σε συνεργασία με τον 
εργασιακό Σύμβουλο του ΟΑΕΔ. 

3. Κριτήρια επιλογής και κατάταξης των ωφελουμένων 
(μεταξύ αυτών και τα προβλεπόμενα στην υποπαράγρα- 
φο ΙΔ1 της παραγράφου ΙΔ του άρθρου πρώτου, του 
ν. 4152/2013, όπως τροποποιήθηκε και ισχύει), αποτε¬ 
λούν τα ακόλουθα και οι ωφελούμενοι κατατάσσονται σε 
πίνακες κατά κλάδο και ειδικότητα με βάση τα κατωτέρω 
αναφερόμενα κριτήρια: 

I. Χρονικό διάστημα συνεχόμενης εγγεγραμμένης 
ανεργίας ωφελουμένου, με ανώτατο όριο τους εξήντα 
(60) μήνες: ένα (1) μόριο ανά πλήρη μήνα, το οποίο δι¬ 


πλασιάζεται για τους ανέργους αρχηγούς μονογονεϊκών 
οικογενειών. 

II. Χρονικό διάστημα συνεχόμενης εγγεγραμμένης 
ανεργίας του/ης συζύγου των ανέργων της ανωτέρω 
κατηγορίας, με ανώτατο όριο τους εξήντα μήνες (60): 
ένα (1) μόριο ανά πλήρη μήνα. 

III. Αναπηρία ωφελούμενου σε ποσοστό 50% και άνω: 
δεκαπέντε (15) μόρια. 

IV. Ετήσιο εισόδημα ατομικό ή οικογενειακό, ως εξής: 


Α) Ατομικό 0-3.500 ευρώ 

Τριάντα (30) 
μόρια 

Β) Οικογενειακό 0-7.000 ευρώ 

Α) Ατομικό 3.501-5.000 ευρώ 

Είκοσι πέντε 
(25) μόρια 

Β) Οικογενειακό 
7.001-10.000 ευρώ 

Α) Ατομικό 5.001-8.000 ευρώ 

Είκοσι (20) μόρια 

Β) Οικογενειακό 
10.001-16.000 ευρώ 

Α) Ατομικό 8.001 -12.000 ευρώ 

Δέκα (10) μόρια 

Β) Οικογενειακό 

16.001 -26.000 ευρώ 

Α) Ατομικό 
άνω των 12.000 ευρώ 

Μηδέν (0) μόρια 

Β) Οικογενειακό 
άνω των 26.000 ευρώ 


V. Αριθμός ανηλίκων τέκνων: δέκα (10) μόρια για κάθε 
ανήλικο τέκνο. 

VI. Γονέας προστατευόμενου ή προστατευόμενων 
τέκνων ΑΜΕΑ, ανηλίκων ή και ενηλίκων, με ποσοστό 
αναπηρίας 67% και άνω: δέκα (10) μόρια, ανεξαρτήτως 
συνολικού αριθμού τέκνων. 

VII. Δικαιούχοι του Κοινωνικού Επιδόματος Αλληλεγ¬ 
γύης: τριάντα πέντε (35) μόρια. 

4. Για τις περιπτώσεις των κριτηρίων III και VI, απαι¬ 
τείται σχετική γνωμάτευση ΚΕΠΑ του ν. 3863/2010 σε 
ισχύ, με την οποία θα πιστοποιούνται τα σχετικά ποσο¬ 
στά αναπηρίας. 

5. Το σύστημα επιλογής θα βασίζεται στη μοριοδό- 
τηση των παραπάνω κριτηρίων, στον καθορισμό τυχόν 
δικαιολογητικών που πρέπει να υποβληθούν από τους 
δυνητικά ωφελούμενους, στον ορισμό μηχανισμού ελέγ¬ 
χου των δικαιολογητικών αυτών και στη βαθμολόγηση, 
κατάταξη και τοποθέτηση των υποψηφίων σε αντίστοι¬ 
χες θέσεις με τη χρήση μηχανογραφικού λογισμικού. 
Όλα τα παραπάνω εξειδικεύονται στις σχετικές δημόσιες 
προσκλήσεις του ΟΑΕΔ, οι οποίες εκδίδονται κατόπιν 
έγκρισης του ΑΣΕΠ.Το ΑΣΕΠ εγκρίνει ή τροποποιεί την 
εκάστοτε δημόσια πρόσκληση μέσα σε αποκλειστική 
προθεσμία πέντε (5) εργάσιμων ημερών από την περιέ- 
λευση του αντίστοιχου σχεδίου σε αυτό. 

Άρθρο 5 

Διαδικασία υποβολής αιτήσεων 

και κατάρτιση πίνακα κατάταξης ανέργων 

1. Οι άνεργοι, μετά την έκδοση της εκάστοτε δημόσιας 
πρόσκλησης, καλούνται να υποβάλουν αποκλειστικά με 
ηλεκτρονικό τρόπο στον ΟΑΕΔ μία αίτηση συμμετοχής 

για την τοποθέτησή τους στις προκηρυσσόμενες θέσεις, 
για μία ειδικότητα, επιλέγοντας από έναν (1) έως τρεις 
(3) επιβλέποντες φορείς, όπως προβλέπει η εκάστοτε 
δημόσια πρόσκληση. 

2. Οι άνεργοι θα μπορούν να υποβάλουν αίτηση μετά 
την εκάστοτε δημόσια πρόσκληση που θα δημοσιεύεται 
ανά τετράμηνο από τον ΟΑΕΔ, σύμφωνα με τα οριζόμενα 
στο παρόν άρθρο. 

3. Η ηλεκτρονική αίτηση θα βρίσκεται αναρτημένη 
στην ιστοσελίδα του Οργανισμού (νννννν.οθθά.ςιΐ') και 
μετά τη συμπλήρωσή της οι δυνητικοί ωφελούμενοι θα 
την αποστέλλουν μέσω του συστήματος ηλεκτρονικών 
αιτήσεων (Ριΐΐρ://3ίΐ.03θά.9ΐ'/) στον ΟΑΕΔ. 

4. Σε περίπτωση υποβολής της αίτησης με τρόπο διαφο¬ 
ρετικό από αυτόν που ορίζεται ρητά στην πρόσκληση, ο 
υποψήφιος αποκλείεται από τη διαδικασία κατάρτισης των 
πινάκων κατάταξης ανέργων και, κατά συνέπεια, από τη 
διαδικασία τοποθετήσεων που υλοποιείται βάσει αυτών. 

5. Η ηλεκτρονική αίτηση υποβάλλεται μέσα στην προ¬ 
θεσμία που θα ορίζεται στην εκάστοτε δημόσια πρό¬ 
σκληση. Το εμπρόθεσμο αυτής κρίνεται με βάση την 
ημερομηνία της αποστολής της ηλεκτρονικής αίτησης 
στον ΟΑΕΔ. Μετά τη λήξη της προθεσμίας δεν είναι δυ¬ 
νατή η υποβολή αιτήσεων. 

6. Η ηλεκτρονική αίτηση του ανέργου επέχει θέση 
υπεύθυνης δήλωσης, σύμφωνα με το άρθρο 8 του 
ν. 1599/1986, όσον αφορά στα στοιχεία που περιλαμ¬ 
βάνονται και αναφέρονται σε αυτήν. Η ανακρίβεια των 
στοιχείων που δηλώνονται από τον υποψήφιο στην ηλε¬ 
κτρονική αίτηση επισύρει τον αποκλεισμό του από τη 
διαδικασία και τις προβλεπόμενες ποινικές και διοικητικές 
κυρώσεις. Η αίτηση συμμετοχής συνιστά εξουσιοδότηση 
προς τον ΟΑΕΔ για τη χρήση και επεξεργασία των προ¬ 
σωπικών δεδομένων του αιτούντος για τους σκοπούς της 
πρόσκλησης. Επιπλέον, ο ΟΑΕΔ δικαιούται να διενεργεί τις 
επεξεργασίες των προσωπικών δεδομένων του αιτούντος 
υπό τις προϋποθέσεις που προβλέπονται, αντίστοιχα, από 
τις διατάξεις των άρθρων 6 και 9 παρ. 2 του ΓΚΠΔ, στις 
περιπτώσεις όπου υφίσταται άλλη, πέραν της συγκατά¬ 
θεσης του αιτούντος, νόμιμη βάση επεξεργασίας αυτών. 

7. Επιτρέπεται η περαιτέρω επεξεργασία, από τις αρ¬ 
μόδιες υπηρεσίες του ΥΠΕΚΑΑ, προσωπικών δεδομένων 
που τηρούνται για τις ανάγκες υλοποίησης των προγραμ¬ 
μάτων κοινωφελούς χαρακτήρα, για το σκοπό εξαγωγής 
στατιστικών δεδομένων στο πλαίσιο της διενέργειας 
ερευνών και της εκπόνησης μελετών για την αξιολόγη¬ 
ση του εν λόγω προγράμματος. Σε κάθε περίπτωση, ο 
ωφελούμενος έχει τα δικαιώματα που κατοχυρώνουν 
για το υποκείμενο των δεδομένων οι διατάξεις του ΓΚΠΔ 
(άρθρα 12επ.). 

8.0 άνεργος φέρει την ευθύνη της πλήρους και ορθής 
συμπλήρωσης της ηλεκτρονικής αίτησής του. 

Ειδικότερα, υποχρεούται να συμπληρώσει τα σχετικά 
πεδία της ηλεκτρονικής αίτησης με τα στοιχεία που θα 
οριστούν στην εκάστοτε πρόσκληση και αντιστοιχούν σε 
προτιμήσεις φορέων και κριτήρια κατάταξης σύμφωνα 
με τα άρθρα 3.4. και 4.2. αντίστοιχα της παρούσας. 

Διόρθωση ή τροποποίηση ή συμπλήρωση των αιτή¬ 
σεων για τυχόν ελλιπή στοιχεία, επιτρέπεται με νέες αι¬ 
τήσεις, οι οποίες υποβάλλονται σε αντικατάσταση των 


προηγουμένων, οι οποίες ακυρώνονται, μέχρι τη λήξη 
της προθεσμίας υποβολής των ηλεκτρονικών αιτήσε¬ 
ων. Μετά τη λήξη της διαδικασίας υποβολής αιτήσεων 
ο υποψήφιος μπορεί να εκτυπώσει την ηλεκτρονική αί¬ 
τησή του, στην οποία περιλαμβάνονται ο αριθμός και η 
ημερομηνία της ηλεκτρονικής υποβολής. 

9.0 ΟΑΕΔ επεξεργάζεται ηλεκτρονικά τις αιτήσεις των 
ανέργων, υποψηφίων για την απασχόληση τους ανά ει¬ 
δικότητα στο πλαίσιο της παρούσας δράσης και κατα¬ 
τάσσει ανά τετράμηνο με μηχανογραφικό τρόπο τους 
υποψηφίους σε προσωρινό πίνακα κατάταξης ανέργων, 
που περιλαμβάνει τον προσωρινό πίνακα επιτυχόντων 
και τον προσωρινό πίνακα επιλαχόντων καθώς και τον 
προσωρινό πίνακα αποκλεισμένων. Στον πίνακα αυτόν 
αναγράφονται υποχρεωτικά ο κωδικός αριθμός, η συνο¬ 
λική βαθμολογία των υποψηφίων, οι μονάδες που αντι¬ 
στοιχούν σε καθένα από τα κριτήρια κατάταξης του άρ¬ 
θρου 4.3. της παρούσας, η σειρά κατάταξης με βάση τη 
συνολική βαθμολόγηση των κριτηρίων, η ειδικότητα των 
υποψηφίων, οι δηλωθείσες προτιμήσεις και ο επιβλέπων 
φορέας τοποθέτησης ή και η υπηρεσία τοποθέτησης. 
Κρίσιμος χρόνος συνδρομής των προϋποθέσεων συμμε¬ 
τοχής στη διαδικασία και των κριτηρίων μοριοδότησης 
που λαμβάνονται υπόψη για την κατάταξη των υποψη¬ 
φίων στους επιβλέποντες φορείς, είναι ο χρόνος λήξης 
της προθεσμίας υποβολής των αιτήσεων συμμετοχής 
στην εκάστοτε πρόσκληση για την κατάρτιση πίνακα 
κατάταξης ανέργων. 

10. Ο πίνακας της ανωτέρω παραγράφου, ο οποίος 
αποτελεί προσωρινό πίνακα κατάταξης ανέργων, καταρ¬ 
τίζεται από τον ΟΑΕΔ και υπογράφεται από τον Διοικητή 
του ΟΑΕΔ ή από άλλο όργανο που ορίζεται με απόφαση 
του. Ο προσωρινός πίνακας κατάταξης ανέργων περι¬ 
λαμβάνει: α) τον προσωρινό πίνακα επιτυχόντων, β) τον 
προσωρινό πίνακα επιλαχόντων και γ) τον προσωρινό 
πίνακα αποκλεισμένων στον οποίο αναφέρεται συγκε¬ 
κριμένος λόγος αποκλεισμού. Ο προσωρινός πίνακας 
αναρτάται στο διαδικτυακό τόπο του ΟΑΕΔ και ανακοι¬ 
νώνεται η έκδοση του στον πίνακα ανακοινώσεων του 
αρμόδιου ΚΠΑ2 Ελευσίνας. 

11. Κατά των ανωτέρω πινάκων επιτρέπεται η υποβολή, 
με ηλεκτρονικό μόνο τρόπο, ένστασης μέσα σε αποκλει¬ 
στική προθεσμία τριών (3) εργάσιμων ημερών προς το 
Δ.Σ. του ΟΑΕΔ, η οποία αρχίζει από την επόμενη ημέρα 
της ανάρτησης των προσωρινών πινάκων στο διαδικτυ¬ 
ακό τόπο του Οργανισμού. Μετά τη λήξη της προθεσμίας 
δεν είναι δυνατή η υποβολή ενστάσεων. Οι τεχνικές λε¬ 
πτομέρειες για την υποβολή και την εξέταση των ενστά¬ 
σεων καθορίζονται στην εκάστοτε πρόσκληση του ΟΑΕΔ. 

12. Κατόπιν εξέτασης των ενστάσεων από το Δ.Σ. του 
ΟΑΕΔ εντός 10 εργάσιμων ημερών, εγκρίνεται από τον 
Διοικητή του ΟΑΕΔ ή από άλλο όργανο που ορίζεται με 
απόφαση του ο οριστικός πίνακας κατάταξης ανέργων 
που περιλαμβάνει: α) τον οριστικό πίνακα επιτυχόντων, 
β) τον οριστικό πίνακα επιλαχόντων και γ) τον οριστικό 
πίνακα αποκλεισμένων. Ο οριστικός πίνακας αναρτάται 
στο διαδικτυακό τόπο του ΟΑΕΔ και η έκδοση του ανα¬ 
κοινώνεται στον πίνακα ανακοινώσεων του αρμόδιου 
ΚΠΑ2 Ελευσίνας και στον πίνακα ανακοινώσεων εκάστου 
επιβλέποντος φορέα. 

13. Οι άνεργοι που περιλαμβάνονται στον οριστικό 
πίνακα κατάταξης ανέργων θα πρέπει να είναι εγγεγραμ¬ 
μένοι στα Μητρώα ανέργων του ΟΑΕΔ κατά την ημερο¬ 
μηνία υπόδειξής τους στους επιβλέποντες φορείς. Όσοι 
από την επόμενη ημέρα της προθεσμίας λήξης υποβο¬ 
λής των αιτήσεών τους απώλεσαν προσωρινά την ιδιό¬ 
τητα του ανέργου λόγω απασχόλησης ή ασθένειας και 
την επανακτούν μέχρι την ημερομηνία υπόδειξής τους 
στους επιβλέποντες φορείς, παραμένουν στον οριστικό 
πίνακα κατάταξης ανέργων με τα ίδια αρχικά κριτήρια 
κατάταξης. Τα ανωτέρω δεν ισχύουν για όσους απώ¬ 
λεσαν προσωρινά την ιδιότητα του ανέργου λόγω μη 
ανανέωσης του δελτίου ανεργίας τους. 

Άρθρο 6 

Υπόδειξη προσωπικού -Τοποθέτηση 

1. Δικαίωμα τοποθέτησης σε θέσεις απασχόλησης 
στους επιβλέποντες φορείς έχουν οι υποψήφιοι που 
εντάσσονται στον εκάστοτε οριστικό πίνακα κατάταξης 
ανέργων και μόνο εφόσον διαθέτουν δελτίο ανεργίας σε 
ισχύ, τόσο κατά την υπόδειξή τους από το ΚΠΑ2 Ελευσίνας 
όσο και κατά την πρόσληψή τους από τον επιβλέποντα 
φορέα, και υπό την προϋπόθεση ότι πληρούν τα τυπικά 
προσόντα που προβλέπονται στην εκάστοτε Πρόσκληση. 

2. Η υπόδειξη πραγματοποιείται από τον ΟΑΕΔ, από 
τον εκάστοτε οριστικό πίνακα κατάταξης ανέργων, 
ανά ειδικότητα, με βάση τη συνολική βαθμολογία των 
υποψηφίων και τις προτιμήσεις τους, σύμφωνα με τα 
οριζόμενα στην πρόσκληση. Σε περίπτωση ισοβαθμίας 
στη συνολική βαθμολογία, προηγείται ο άνεργος που 
συγκεντρώνει τις περισσότερες μονάδες από το πρώτο 
κριτήριο κατάταξης και αν αυτές συμπίπτουν, από το 
δεύτερο κριτήριο και ούτω καθεξής από τα επιμέρους 
κριτήρια του άρθρου 4.3. της παρούσας. Αν και πάλι δεν 
καταστεί δυνατός ο καθορισμός της σειράς κατάταξης 
βάσει όλων των ανωτέρω, αυτή καθορίζεται σύμφωνα 
με το χρόνο υποβολής της ηλεκτρονικής αίτησης. 

3. Οι υποψήφιοι θα πρέπει να υποβάλουν αυτοπροσώ¬ 
πως, μετά την επιλογή τους, στον επιβλέποντα φορέα, ή 
και στην υπηρεσία τοποθέτησης στον οποίο θα τοποθε¬ 
τηθούν όλα τα προβλεπόμενα από την οικεία πρόσκλη¬ 
ση δικαιολογητικά. Η μη υποβολή των απαιτούμενων 
δικαιολογητικών επιφέρει τον αποκλεισμό τους. 

4. Ο επιβλέπων φορέας υποχρεούται να προβεί στην 
ηλεκτρονική αναγγελία τοποθέτησης, των υποδειχθέ- 
ντων από το ΚΠΑ2 Ελευσίνας ανέργων σύμφωνα με το 
άρθρο 6.2. της παρούσας, εντός τριάντα (30) εργάσιμων 
ημερών από την ημερομηνία που ο ωφελούμενος προ¬ 
σκομίσει στο φορέα το συστατικό σημείωμα. 

5. Κατόπιν ο επιβλέπων φορέας ενημερώνει τον ΟΑΕΔ 
για την ολοκλήρωση της διαδικασίας, ώστε οι τοποθε¬ 
τημένοι ωφελούμενοι να διαγραφούν από τον εκάστοτε 
οριστικό πίνακα κατάταξης. Οι τοποθετημένοι ωφελού¬ 
μενοι αναγράφονται σε πίνακα που αναρτάται στον πίνα¬ 
κα ανακοινώσεων του επιβλέποντος φορέα, ή/ και στην 
υπηρεσία τοποθέτησης. 

6.0 επιβλέπων φορέας, για τις περιπτώσεις των υπο- 
δειχθέντων ανέργων οι οποίοι δεν αποδέχονται την 
τοποθέτησή τους στον επιβλέποντα φορέα/υπηρεσία 
τοποθέτησης ή δεν προσκομίζουν τα αιτούμενα δικαι- 


ολογητικά, ενημερώνει σχετικά το ΚΠΑ2 Ελευσίνας και 
δύναται να ζητήσει την αντικατάστασή τους. Οι υπο- 
δειχθέντες άνεργοι οι οποίοι δεν αποδέχονται τη θέση 
τοποθέτησης διαγράφονται οριστικά από τον εκάστοτε 
ισχύοντα οριστικό πίνακα κατάταξης ανέργων. 

7. Οποιαδήποτε διαφορά προκύπτει από την συμμε¬ 
τοχή του ωφελουμένου στο πρόγραμμα, επιλύεται με 
απόφαση του Δ.Σ. του ΟΑΕΔ. 

8. Ο επιβλέπων φορέας δικαιούται μόνον για λόγους 
ανωτέρας βίας να μην αποδεχθεί τον υποδειχθέντα από 
το ΚΠΑ2 άνεργο. Στην περίπτωση αυτή η συγκεκριμέ¬ 
νη θέση δεν καλύπτεται και ο υποδειχθείς άνεργος που 
δεν τοποθετήθηκε, κατά τα ανωτέρω, τοποθετείται με 
απόφαση του Δ.Σ. του ΟΑΕΔ, σε αντίστοιχη θέση άλ¬ 
λου επιβλέποντος φορέα ή και υπηρεσία τοποθέτησης 
του σχετικού παραρτήματος της εκάστοτε δημόσιας 
πρόσκλησης και κατόπιν σύμφωνης γνώμης του φορέα 
αυτού, βάσει της αίτησης ή άλλης επιλογής του ωφε¬ 
λουμένου, καθ' υπέρβαση του εγκεκριμένου στον νέο 
επιβλέποντα φορέα, αριθμού θέσεων. 

Η ίδια διαδικασία ακολουθείται και στην περίπτωση 
που ωφελούμενος για «σπουδαίο λόγο», ο οποίος δύ- 
ναται να αποδειχθεί εγγράφως, αιτείται να τοποθετηθεί 
σε διαφορετική θέση. 

9. Πρόωρη διακοπή του προγράμματος ωφελουμένου 
δύναται, με αιτιολογημένη έκθεση του επιβλέποντος φο¬ 
ρέα, να πραγματοποιηθεί σε περιπτώσεις που συντρέχει 
σπουδαίος υπηρεσιακός λόγος, όπως απιστία στην υπη¬ 
ρεσία, ανάρμοστη συμπεριφορά, κοινοποιούμενη στη 
ΓΓΔΚΚΑΠ του ΥΠΕΚΑΑ και στον ΟΑΕΔ. 

Στην περίπτωση διακοπής της συμμετοχής ωφελουμέ¬ 
νου σε πρόγραμμα κατά παρέκκλιση της διαδικασίας του 
προηγούμενου εδαφίου, η θέση αυτή δεν θα καλύπτεται 
από έτερο ωφελούμενο. Επίσης ο ωφελούμενος θα τοπο¬ 
θετείται, με απόφαση του Δ.Σ. του ΟΑΕΔ, σε αντίστοιχη 
θέση άλλου επιβλέποντος φορέα ή και υπηρεσία τοποθέ¬ 
τησης, βάσει της αίτησήςτου ή άλλης επιλογής του, καθ' 
υπέρβαση του εγκεκριμένου σε αυτόν αριθμού θέσεων 
και με τη σύμφωνη γνώμη του νέου επιβλέποντος φορέα. 

10.0 επιβλέπων φορέας υποχρεούται να μην αναθέτει 
σε ωφελούμενους καθήκοντα τα οποία απαιτούν εξειδι- 
κευμένη γνώση και εμπειρία η οποία δεν προκύπτει από 
την ειδικότητά τους, ιδιαιτέρως όταν αυτά τα καθήκοντα 
περιλαμβάνουν τη χρήση εξοπλισμού-μηχανημάτων και 
εργαλείων ή όταν τα καθήκοντα μπορεί να ενέχουν κίν¬ 
δυνο για την σωματική τους ακεραιότητα. 

11. Με την παρέλευση του προβλεπόμενου χρόνου του 
προγράμματος, η σύμβαση εκάστου ωφελουμένου λύεται 
αυτοδικαίως, χωρίς οποιαδήποτε αποζημίωση και χωρίς 
να απαιτείται η έκδοση διαπιστωτικής πράξης. Οι επιβλέ- 
ποντες φορείς έχουν την υποχρέωση, με τη λήξη του προ¬ 
γράμματος, να χορηγούν στους ωφελούμενους Βεβαίωση 
Χρόνου Απασχόλησης σε κοινωφελές πρόγραμμα. 

12. Το ΑΣΕΠ ελέγχει τη νομιμότητα της διαδικασίας 
επιλογής από τον επιβλέποντα φορέα, επιλαμβανόμε- 
νο αυτεπαγγέλτως ή κατόπιν καταγγελίας. Εάν κατά τον 
έλεγχο διαπιστωθεί ότι δεν συντρέχουν οι προϋποθέσεις 
τοποθέτησης ή δεν αποδεικνύονται τα κριτήρια βάσει 
των οποίων ο υποψήφιος κατατάχθηκε στον εκάστοτε 
οριστικό πίνακα κατάταξης ανέργων ή τα απαιτούμενα 

κατά περίπτωση προσόντα, η τοποθέτηση ανακαλείται 
υποχρεωτικά, με απόφαση του αρμόδιου οργάνου του 
επιβλέποντος φορέα, και ενημερώνεται σχετικά ο ΟΑΕΔ. 
Για τυχόν διαφορές μεταξύ ωφελουμένων και επιβλεπό- 
ντων φορέων που αφορούν θέματα αμφισβήτησης τυπι¬ 
κών προσόντων, αρμόδιο όργανο είναι το ΑΣΕΠ. Ο ΟΑΕΔ 
και οι επιβλέποντες φορείς υποχρεούνται να κοινοποιούν 
άμεσα στο ΑΣΕΠ τα σχετικά δικαιολογητικά/έγγραφα που 
απαιτούνται για να προβούν στις προβλεπόμενες ενέρ¬ 
γειες στο πλαίσιο των συγκεκριμένων δράσεων. 

Άρθρο 7 

Χρηματοδότηση δράσης 

Ι.Το κόστος της δράσης καλύπτεται κατά τα οριζόμενα 
στην παράγραφο 7 του άρθρου 2 της παρούσας. 

2. α) Ο ΟΑΕΔ θα καλύπτει το μισθολογικό κόστος των 
ωφελουμένων που θα απασχοληθούν στους επιβλέπο- 
ντες φορείς στο πλαίσιο του προγράμματος κοινωφε¬ 
λούς χαρακτήρα και τις ασφαλιστικές εισφορές (φορέα - 
ωφελουμένου). Συγκεκριμένα, για κάθε ωφελούμενο που 
θα τοποθετηθεί από τον επιβλέποντα φορέα για την υλο¬ 
ποίηση της παρούσας δράσης, το μισθολογικό κόστος 
αντιστοιχεί σε € 19,81 ημερησίως και όχι περισσότερα 
από € 495,25 μηνιαίως για τους ωφελούμενους. 

3. Ο ΟΑΕΔ, εκτός από τα στην παρούσα απόφαση 
καταβαλλόμενα ποσά, δεν υποχρεούται να καταβάλλει 
οποιαδήποτε άλλη παροχή, ενίσχυση ή αμοιβή στους 
ωφελούμενους (όπως επίδομα αδείας κ.ά.). 

4. Ειδικότερες ρυθμίσεις που διέπουν το πρόγραμμα: 
α) Περιπτώσεις επιτρεπόμενης απουσίας ωφελουμένων 
από το Πρόγραμμα, άνευ περικοπής αποδοχών τους: 
Θα προηγείται είτε έντυπη αίτηση προς έγκριση της 
από τον επιβλέποντα φορέα, με επισυναπτόμενα όλα 
τα απαραίτητα δικαιολογητικά, ανάλογα με καθεμία από 
τις περιπτώσεις που ακολουθούν: 

ί.Δύο (2) ημέρες απασχόλησης μηνιαίως.Το δικαίωμα 
δύναται να ασκείται κατά τη διάρκεια και πριν την ολο¬ 
κλήρωση του κάθε μήνα (δηλαδή και του πρώτου μήνα 
απασχόλησης). Επίσης, σε περίπτωση μη άσκησης του 
δικαιώματος διήμερης ανά μήνα απουσίας, ο ωφελούμε¬ 
νος δικαιούται να μεταφέρει το δικαίωμα του αυτό στον 
επόμενο ή τους επόμενους μήνες απασχόλησής του. 

ίί. Οι ωφελούμενοι δικαιούνται κατά τη διάρκεια του 
προγράμματος να κάνουν χρήση αναρρωτικής άδειας 
έως δεκατρείς (13) ημέρες. Οι αναρρωτικές άδειες βεβαι¬ 
ώνονται με τα απαραίτητα εκ του νόμου δικαιολογητικά. 
Η καταβολή των αποδοχών στους ωφελούμενους και 
των ασφαλιστικών εισφορών στους επιβλέποντες φο¬ 
ρείς για την ανωτέρω περίπτωση αποτελούν επιλέξιμες 
δαπάνες του προγράμματος. 

ίίί. Στις περιπτώσεις απουσίας λόγω: α) επαπειλούμε- 
νης κύησης, β) κύησης και γ) λοχείας, οι οποίες βεβαιώ¬ 
νονται με τα απαραίτητα εκ του νόμου δικαιολογητικά, 
η απασχόληση αναστέλλεται κατά τη διάρκεια απουσίας 
και παρατείνεται η δυνατότητα απασχόλησής τους όπως 
ορίζεται στο σημείο 2.6. της παρούσας. 

Οι ωφελούμενες σε κατάσταση κυοφορίας δύναται να 
απουσιάζουν για να υποβληθούν σε εξετάσεις προγεν¬ 
νητικού ελέγχου, εφόσον οι εξετάσεις αυτές πρέπει να 
γίνουν σε ώρες απασχόλησης. 


ίν. Οι ωφελούμενοι ΑμεΑ ή ωφελούμενοι που έχουν παι¬ 
διά με πνευματική, ψυχική ή σωματική αναπηρία σε ποσο¬ 
στό 67% και άνω ή παιδιά έως 15 ετών που πάσχουν από 
σακχαρώδη διαβήτη ινσουλινοεξαρτώμενο ή τύπου 1 με 
ποσοστό αναπηρίας 50% και άνω ή έχουν σύζυγο με ανα¬ 
πηρία 80% και άνω, τον/την οποίο/α συντηρούν, έχουν δι¬ 
καίωμα στο μειωμένο ωράριο κατά μία (1) ώρα την ημέρα. 

ν. Οι γονείς ωφελούμενοι δικαιούνται είτε να προσέρ¬ 
χονται αργότερα είτε να αποχωρούν νωρίτερα από την 
εργασία τους κατά μία (1) ώρα την ημέρα και μέχρι το 
τέκνο να φτάσει στην ηλικία των τριάντα (30) μηνών. Το 
δικαίωμα καθυστερημένης προσέλευσης ή πρόωρης 
αποχώρησης των γονέων για τη φροντίδα του παιδιού 
αποδίδεται και στους θετούς γονείς παιδιού ηλικίας έως 
έξι (6) ετών, υπό τους ίδιους όρους των φυσικών γονέων 
και με χρονική αφετηρία την υιοθεσία του παιδιού. 

Το δικαίωμα αυτό αποδίδεται στον έναν εκ των δύο 
γονέων προσκομίζοντας τα απαραίτητα εκ του νόμου 
δικαιολογητικά. Δεν αποδίδεται δε σωρευτικά. 

ν. Σε περιπτώσεις ατυχημάτων που σημειώνονται στο 
πλαίσιο υλοποίησης των προγραμμάτων Κοινωφελούς 
Εργασίας, ο ωφελούμενος ο οποίος υπέστη εργατικό 
ατύχημα κατά τη διάρκεια της απασχόλησής του και δι¬ 
αθέτει τα κατάλληλα ιατρικά δικαιολογητικά δεν εκπίπτει 
του προγράμματος.Το μισθολογικό και ασφαλιστικό κό¬ 
στος θεωρείται επιλέξιμη δαπάνη του προγράμματος. 

νί. Επίσης, κάθε γονέας παιδιού ηλικίας 4 έως 16 ετών 
δικαιούται να απουσιάζει δύο (2) ημέρες, σε ώρες ή ολό¬ 
κληρη ημέρα κάθε φορά, προκειμένου να διευκολυνθεί 
για την παρακολούθηση της σχολικής επίδοσης, 
νϋ. Πέντε (5) ημέρες απασχόλησης λόγω γάμου, 
νίίί. Δύο (2) ημέρες λόγω θανάτου συζύγου, τέκνων, 
γονέων και αδελφών, αλλά και εξ αγχιστείας συγγενών 
στην ίδια γραμμή και στον ίδιο βαθμό. 

χί. Άδεια προκειμένου να παραστεί ενώπιον δικαστι¬ 
κών λειτουργών κατόπιν νόμιμης κλήτευσης. 

Τις παραπάνω ημέρες απουσίας θα συνοδεύουν τα 
έντυπα αιτήσεων του ωφελουμένου και της έγκρισης του 
επιβλέποντος φορέα.Τα παραπάνω συνιστούν επιλέξιμη 
δαπάνη του προγράμματος. 

5. Ο κάθε ωφελούμενος ασφαλίζεται και λαμβάνει τα 
ανωτέρω για 25 ημέρες [υπό 7.3., περιπτώσεις α) και β)] 
ανώτατα μηνιαία ποσά αμοιβής/ενίσχυσης. Κατά συνέ¬ 
πεια, ο ωφελούμενος δεν επιτρέπεται να απασχολείται σε 
ημέρες ή ώρες που δημιουργούν πρόσθετο μισθολογικό 
κόστος. 

6. Επίσης, επιλέξιμη δαπάνη ορίζονται και οι ασφαλι¬ 
στικές εισφορές ωφελουμένου και επιβλέποντα φορέα. 
Ακόμη επιλέξιμη δαπάνη αποτελεί η εισφορά του άρ¬ 
θρου 89Γ1 και 5 του ν. 3996/2011. 

7. Οι ωφελούμενοι απολαμβάνουν πλήρους ιατρο¬ 
φαρμακευτικής κάλυψης, υπαγόμενοι στην ασφάλιση 
του ΕΦΚΑ με εξαίρεση ωφελούμενους ασφαλισμένους 
μετά την 01-01-1993, που λόγω ιδιότητας ή άσκησης 
δραστηριότητας υπάγονται στην ασφάλιση του πρώην 
ΕΤΑΑ, για τους οποίους οι εισφορές αποδίδονται στους 
αντίστοιχους τομείς των πρώην ΤΣΜΕΔΕ, ΤΣΑΥ και ΤΑΝ 
των κλάδων κύριας και επικουρικής ασφάλισης του πρώ¬ 
ην ΕΤΑΑ, χωρίς τους περιορισμούς ως προς τα ανώτατα 
ποσά της προηγούμενης παραγράφου. 

8. Για όσους ωφελούμενους απασχοληθούν, κατά τη δι¬ 
άρκεια των προγραμμάτων κοινωφελούς χαρακτήρα, σε 
βαριές και ανθυγιεινές εργασίες, όπως αυτές περιγράφο- 
νται στη Φ10221 /οικ.26816/929/2-12-2011 απόφαση του 
Υπουργού Εργασίας και Κοινωνικής Ασφάλισης (ΦΕΚ Β' 
2778), η καταβολή στον ΕΦΚΑ της αντίστοιχης εισφοράς 
του κλάδου βαρέων αποτελεί επίσης επιλέξιμη δαπάνη. 

9. Οι ωφελούμενοι των προγραμμάτων διατηρούν την 
ασφάλιση για παροχές ασθένειας, ή αλλιώς την ασφαλι¬ 
στική κάλυψη για ιατροφαρμακευτική περίθαλψη που 
απολάμβαναν ως μακροχρόνια άνεργοι, μέχρι τη λήξη 
διάρκειας του προγράμματος. 

Άρθρο 8 

Διαδικασία καταβολής μισθολογικού 
και μη μισθολογικού κόστους 
σε ωφελούμενους και επιβλέποντες φορείς 

Μετά τη λήξη κάθε μήνα απασχόλησης, οι επιβλέπο- 
ντες φορείς υποβάλλουν στο αρμόδιο ΚΠΑ2 τα παρα¬ 
κάτω δικαιολογητικά: 

α) Βεβαίωση υπογεγραμμένη από τον νόμιμο εκ¬ 
πρόσωπο του φορέα, στην οποία θα δηλώνεται ότι το 
Πρόγραμμα υλοποιείται σύμφωνα με τους όρους της 
παρούσας και της δημόσιας πρόσκλησης. 

β) Μηνιαία κατάσταση, υπογεγραμμένη από τον νόμι¬ 
μο εκπρόσωπο του επιβλέποντος φορέα, στην οποία θα 
αναφέρονται τα ακόλουθα στοιχεία του ωφελουμένου: 

• ονοματεπώνυμα και ονόματα πατέρα και μητέρας 

• ΑΦΜ 

• ΑΜΚΑ 

•Α.Μ.ΕΦΚΑ 

• χρονολογία γεννήσεως 

• ημερομηνία αναγγελίας πρόσληψης 

• αριθμός καταθετικού λογαριασμού σε μορφή ΙΒΑΝ 

• αριθμός ημερών ασφάλισης 

• καθαρά ημερήσια ποσά αμοιβής 

• καθαρές μηνιαίες αμοιβές 

• μηνιαίες ασφαλιστικές εισφορές ωφελουμένου - 
ασφαλισμένου 

• μηνιαίες ασφαλιστικές εισφορές φορέα 

• συνολικές μηνιαίες ασφαλιστικές εισφορές (Ωφελου¬ 
μένου και επιβλέποντα Φορέα). 

γ) Μηνιαίες ηλεκτρονικές Αναλυτικές Περιοδικές Δηλώ¬ 
σεις (ΑΠΔ) χωριστά για τους ωφελούμενους, οι οποίες θα 
συντάσσονται ειδικά για τις ανάγκες του προγράμματος. 

δ) Αριθμό λογαριασμού σε μορφή ΙΒΑΝ του εμπλεκό¬ 
μενου επιβλέποντος φορέα. 

Ο τρόπος υποβολής των ως άνω δικαιολογητικών κα¬ 
θορίζεται από τον ΟΑΕΔ με σχετική ανακοίνωση. 

Μετά τη διαδικασία της έγκρισης της πληρωμής, όπως 
αυτή εξειδικεύεται στη δημόσια πρόσκληση, ο ΟΑΕΔ 
πιστώνει άμεσα τους λογαριασμούς των ωφελουμένων 
με τα ποσά που αντιστοιχούν στις καθαρές αμοιβές τους, 
βάσει της μηνιαίας κατάστασης, και τους λογαριασμούς 
των επιβλεπόντων φορέων με το ποσό που αντιστοιχεί 
στις συνολικές ασφαλιστικές εισφορές (ωφελουμένων 
και επιβλεπόντων φορέων). 

Η πίστωση των λογαριασμών των επιβλεπόντων 
φορέων θα γίνεται μετά την προσκόμιση των αποδει¬ 
κτικών ηλεκτρονικής υποβολής των ΑΠΔ στον ΕΦΚΑ. 


Οι επιβλέποντες φορείς υποχρεούνται να υποβάλουν 
στο αρμόδιο ΚΠΑ2 Ελευσίνας παραστατικά καταβολής 
ασφαλιστικών εισφορών μετά την καταβολή τους στον 
ΕΦΚΑ. 

Ο τρόπος υπολογισμού των ασφαλιστικών εισφορών 
εξειδικεύεται στη δημόσια πρόσκληση. 

Άρθρο 9 

Υποχρεώσεις επιβλέποντος φορέα 

1.0 επιβλέπων φορέας υποχρεούται στην τήρηση των 
απαιτήσεων της εκάστοτε δημόσιας πρόσκλησης. 

2. Ο επιβλέπων φορέας υποχρεούται στην τήρηση 
αντίστοιχων στοιχείων τα οποία θα υποβάλει προς τη 
ΓΓΔΚΚΑΠ, σύμφωνα με τους όρους της δημόσιας πρό¬ 
σκλησης 

3.0 επιβλέπων φορέας οφείλει να συλλέγει στατιστικά 
στοιχεία σε σχέση με τα χαρακτηριστικά των ωφελουμέ¬ 
νων τους οποίους απασχολεί, σύμφωνα με τις διατάξεις 
της κείμενης νομοθεσίας, της παρούσας κοινής υπουρ¬ 
γικής απόφασης και τη δημόσια πρόσκληση. 

4.0 επιβλέπων φορέας με πλήρη ευθύνη του υποχρε- 
ούται να διασφαλίζει την ασφάλεια και υγεία των ωφε¬ 
λουμένων στον τόπο απασχόλησης τους ως προς όλες τις 
πτυχές και στο ίδιο επίπεδο προστασίας που παρέχεται 
και στους άλλους εργαζομένους του, σύμφωνα με τις 
προβλέψεις του Κώδικα Νόμων για την Υγεία και την 
Ασφάλειατων Εργαζομένων (ΚΝΥΑΕ),που κυρώθηκε με 
το άρθρο πρώτο του ν. 3850/2010 (ΦΕΚ Α'84), καθώς και 
τις ειδικότερες σχετικές διατάξεις. 

5. Ο επιβλέπων φορέας υποχρεούται να απασχολεί 
τους ωφελούμενους στις ειδικότητες για τις οποίες έχουν 
τοποθετηθεί και εφόσον εξασφαλίσει ότι είναι κατάλλη¬ 
λοι για τη θέση στην οποία θα απασχοληθούν. 

6.0 επιβλέπων φορέας υποχρεούται να παρέχει στους 
ωφελούμενους επαρκή και κατάλληλη εκπαίδευση για 
την εκτέλεση των καθηκόντων τους, καθώς και τις κα¬ 
τάλληλες οδηγίες όσον αφορά τους κινδύνους για την 
ασφάλεια και την υγεία τους. 

7. Ο επιβλέπων φορέας οφείλει να παραδώσει στον 
ωφελούμενο εκτύπωση του εντύπου Ε3.1 το οποίο έχει 
υποβληθεί στο ΠΣ ΕΡΓΑΝΗ. 

Άρθρο 10 

Έλεγχος και παρακολούθηση 

1. Γενικά: 

Στα προγράμματα ή τμήματα προγραμμάτων, ο έλεγ¬ 
χος και η παρακολούθηση αυτών από τη ΓΓΔΚΚΑΠ, εξα¬ 
σφαλίζονται με την εφαρμογή των ισχυουσών διατάξεων 
και λαμβάνονται τα αναγκαία μέτρα με σκοπό: 

• τη χρηστή και αποτελεσματική διαχείριση των πόρων, 

• την τήρηση των εθνικών και ενωσιακών διατάξεων, 

• την ορθή υλοποίηση της δράσης, 

• την πρόληψη ή τη διαπίστωση τυχόν παραβάσεων 
και την επιβολή κυρώσεων, 

• την εξασφάλιση επαρκούς διαδρομής ελέγχου. 

2. Επίπεδα - είδη ελέγχων και αρμόδια όργανα: 

Α) Ο έλεγχος συνίσταται στην εξέταση της ποιότητας 
του παρεχόμενου έργου και στην ορθή οικονομική δια¬ 
χείριση, σύμφωνα με την κείμενη νομοθεσία, και αφορά: 

ί. Διοικητικούς ελέγχους ή/και επιτόπιες επαληθεύσεις 
επιμέρους δράσεων που δύνανται να διενεργούνται από 
τη ΓΓΔΚΚΑΠ. 

Μ. Ελέγχους οι οποίοι δύνανται να διενεργούνται από 
τη ΓΓΔΚΚΑΠ στον ΟΑΕΔ καθώς και στους επιβλέποντες 
φορείς της δράσης. Επίσης ελέγχεται η καλή δημοσιονο¬ 
μική διαχείριση, η οποία μεταξύ άλλων περιλαμβάνει τη 
δικαιολόγηση και τη λογιστική καταγραφή των δαπανών, 
την τήρηση της ισχύουσας φορολογικής νομοθεσίας και 
τη διαχείριση σύμφωνα με τις αρχές της οικονομίας και 
της χρηστής δημοσιονομικής διαχείρισης. 

Έλεγχοι διενεργούνται από τον ΟΑΕΔ, προς τους επι- 
βλέποντες φορείς, για την πιστοποίηση της απασχόλη¬ 
σης των ωφελουμένων και την έγκαιρη απόδοση των 
ασφαλιστικών εισφορών. 

Οι επιτόπιες επαληθεύσεις του προγράμματος διενερ- 
γούνται από υπάλληλους του ΟΑΕΔ, σύμφωνα με την 
κείμενη νομοθεσία. 

ίϋ. Οι επιτόπιες επαληθεύσεις συνίστανται στην επα¬ 
λήθευση της παράδοσης των υπηρεσιών και της πραγ¬ 
ματοποίησης των δαπανών που δηλώνουν οι επιβλέ- 
ποντες φορείς, σύμφωνα με τους όρους της εκάστοτε 
πρόσκλησης, καθώς και της συμμόρφωσής τους με την 
κείμενη νομοθεσία καθ'όλη την περίοδο υλοποίησης, 
και βασίζονται: 

• στην παρούσα κοινή υπουργική απόφαση, 

• στην καλή δημοσιονομική διαχείριση, η οποία μεταξύ 
άλλων περιλαμβάνει την αιτιολόγηση, τη λογιστική κατα¬ 
γραφή των δαπανών και την τήρηση των φορολογικών 
νόμων, σύμφωνα με τις αρχές της οικονομίας και της 
χρηστής δημοσιονομικής διαχείρισης. 

Β) Ο ΟΑΕΔ και οι επιβλέποντες φορείς οφείλουν να 
υποβάλλονται στους προβλεπόμενους από το νόμο 
ελέγχους των αρμόδιων φορέων, προκειμένου για την 
εξασφάλιση της τήρησης των απαιτούμενων παραστα¬ 
τικών στοιχείων και της καταχώρισης των λογιστικών 
εγγραφών της παρούσας δράσης. 

3. Διαδρομή του ελέγχου: Για κάθε δράση ή σκέλος, 
απαιτείται ο καθορισμός διαδικασιών για τη διασφάλιση 
της τήρησης όλων των εγγράφων σχετικά με τις δαπάνες 
και τους λογιστικούς ελέγχους που απαιτούνται για τη 
διασφάλιση επαρκούς διαδρομής ελέγχου. 

Η διαδρομή ελέγχου θεωρείται επαρκής εφόσον πλη- 
ρούνται τα ακόλουθα κριτήρια: α) Η συμφωνία μεταξύ 
των συνολικών ποσών και των αναλυτικών λογιστικών 
εγγράφων και δικαιολογητικών που τηρούνται από τους 
επιβλέποντες φορείς. Οι λογιστικές καταχωρίσεις πρέπει 
να παρέχουν αναλυτικές πληροφορίες για τις δαπάνες 
που πραγματοποίησαν οι επιβλέποντες φορείς. Προς τού¬ 
το, πρέπει να περιλαμβάνουν την ημερομηνία καταχώρι¬ 
σης, το ποσό κάθε κονδυλίου της δαπάνης, τον προσδιο¬ 
ρισμό των δικαιολογητικών εγγράφων, την ημερομηνία 
και τη μέθοδο της πληρωμής και να αποδεικνύονται από 
τα αναγκαία παραστατικά, τα οποία θα επισυνάπτονται. 

β) Η επαλήθευση της καταβολής του κονδυλίου στους 
επιβλέποντες φορείς. 

γ) Η επαλήθευση της εφαρμογής των κριτηρίων επι¬ 
λογής που καθορίζονται από την παρούσα απόφαση και 
την εκάστοτε δημόσια πρόσκληση. 


Στο πλαίσιο της έρευνας/αξιολόγησης του ανωτέρω 
προγράμματος, οι ωφελούμενοι (άνεργοι) πρέπει να πα¬ 
ρέχουν τη συγκατάθεσή τους για την περαιτέρω επεξερ¬ 
γασία από τους αρμόδιους φορείς, προσωπικών δεδο¬ 
μένων τους, που τηρούνται για τις ανάγκες υλοποίησης 
του παρόντος προγράμματος, για το σκοπό εξαγωγής 
στατιστικών δεδομένων στο πλαίσιο της διενέργειας 
ερευνών και της εκπόνησης μελετών για την αξιολόγη¬ 
ση του εν λόγω προγράμματος. 

Άρθρο 11 

Τελικές διατάξεις 

1. Η εκάστοτε δημόσια πρόσκληση του ανωτέρω προ¬ 
γράμματος δημοσιεύεται στο πρόγραμμα ΔΙΑΥΓΕΙΑ και 
αναρτάται στην ιστοσελίδα ΟΑΕΔ. Επίσης συντάσσεται 
Δελτίο Τύπου, το οποίο αναρτάται στην επίσημη ιστοσε¬ 
λίδα του ΟΑΕΔ (νννννν.οθθά.ρΓ) και αποστέλλεται μέσω 
του Γραφείου Τύπου του ΟΑΕΔ στον ημερήσιο τύπο. 

2. Στο πλαίσιο της υποχρέωσης τήρησης των επιταγών 
της νομοθεσίας για την προστασία του ατόμου από την 
επεξεργασία δεδομένων προσωπικού χαρακτήρα, ιδίως 
εκείνων του ΓΚΠΔ, και των σχετικών πράξεων και αποφά¬ 
σεων της Αρχής Προστασίας Δεδομένων Προσωπικού 
Χαρακτήρα, ο ΟΑΕΔ και η ΓΓΔΚΚΑΠ επιμελούνται τρό¬ 
πους κωδικοποίησης της δημοσιοποίησηςτων στοιχείων 
των ωφελουμένων. 

3. Όλοι οι εμπλεκόμενοι φορείς αποτελούν ουσιαστι¬ 
κούς συντελεστές διάχυσης της πληροφόρησης στα κοι- 
νά-στόχος στα οποία απευθύνονται και, υπό την έννοια 
αυτή, δύνανται να χρησιμοποιούν, ορθολογικά, κάθε 
πρόσφορο μέσο επικοινωνίας που θα συμβάλλει στη 
διαφάνεια και στη διάχυση λεπτομερών πληροφοριών. 

4. Στην εκάστοτε πρόσκληση εκδήλωσης ενδιαφέρο¬ 
ντος που εκδίδεται σύμφωνα με τις διατάξεις της παρού¬ 
σας, μπορεί να εξειδικεύεται ή/και ορίζεται οτιδήποτε 
δεν αναφέρεται στους όρους της παρούσας, στη βάση 
της εθνικής και της Ενωσιακής νομοθεσίας. 

5. Η απόφαση αυτή ισχύει από την ημέρα δημοσίευ¬ 
σής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2018 

Οι Υπουργοί 


Αναπληρωτής 
Υπουργός Οικονομίας 
Εσωτερικών και Ανάπτυξης 

ΠΑΝΑΓΙΩΤΗΣ ΣΚΟΥΡΛΕΤΗΣ ΑΛΕΞΑΝΔΡΟΣ ΧΑΡΙΤΣΗΣ 


Εργασίας, 

Κοινωνικής Ασφάλισης 
και Κοινωνικής 
Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 


Υφυπουργός 
Εργασίας, Κοινωνικής 
Ασφάλισης και Κοινωνικής 
Αλληλεγγύης 

ΑΘΑΝΑΣΙΟΣ ΗΛΙΟΠΟΥΛΟΣ 


Αναπληρωτής Υπουργός Διοικητικής 
Οικονομικών Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ ΟΛΓΑ ΓΕΡΟΒΑΣΙΛΗ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒίτιαείθΓ.ΘίΟΘί.αΓ 













